หลังจากกินคาว เราก็อยากกินโรตี ขอหวานๆ นมข้นหวานประมาณนี้เลย เพื่อนเลยพามาหาร้านโรตีกินกันต่อ ร้านเสพศิลป์ รินชา (จริงๆ ไม่รู้ชื่อร้านนี้รึเปล่า เพราะในอินสตราแกรมชื่อ Romadon art & studio) ตั้งอยู่ระหว่างซอยไสยวน 4 กับ 5 ใกล้กับร้านยามาดามฟาร์มาซีค่ะ หากมีรถมาต้องหาที่จอดข้างทาง มอเตอร์ไซต์ยังพอจอดหน้าร้านได้อยู่

เราเข้ามานั่งในร้าน คือแบบรับรู้ได้ถึงความอาร์ท ความแนว ของพี่เจ้าของร้านแบบสุดๆ ต้องไปสัมผัสเองค่ะ ร้านเล็กๆ ที่นั่งไม่มาก แต่ชอบมาก ต้องขอโทษสำหรับข้อมูลจริงๆ คือเนื่องจากเราอยากกินโรตีหวานๆ เลยสั่งแค่นั้นค่ะ ไม่รู้ว่ามีเมนูอื่นมั้ย
สำหรับเมนูที่เราได้ลองจะมี
•โรตีธรรมดา คือ มาแบบงงมาก 5 ชิ้นพอดีคน คือเล็กมากแบบงงๆ คือเพื่อนเราบอกแล้วว่าเล็ก แต่ก็ไม่คิดว่าจะเล็กขนาดนี้ 555 แป้งนุ่มๆ หนึบหน่อยๆ แต่ก็อร่อยดีค่ะ
•โรตีใส่กล้วย หลังจากที่จานแรกมา เรานี่นึกอยากสั่งเพิ่มอีกหลายๆ อย่างเลย กลัวไม่ฟิน แต่ๆๆๆ ช้าก่อน งง อีก พอมาจานนี้คือ...ใหญ่ซะงั้น แต่ก็ไม่ได้ใหญ่มากหรอกค่ะ แค่8ชิ้นคำ จานนี้ก็ดีค่ะ กล้วยดี แป้งโรตีอร่อย
•โรตีใส่ไข่ จานนี้มาแนวเดิม 5 ชิ้น มาแบบปกติ มองเผินๆ อาจจะคิดว่าลืมราดนมข้นมารึเปล่า แต่ไม่ใช่ค่ะ นมข้นถูกประกบอยู่ตรงกลาง จานนี้ก็ดีค่ะ
•โรตีกรอบ โรตีแบบนี้เราเคยกินที่สตูลมาก่อน เลยลองถามดูว่ามีมั้ย สรุปว่ามี จานนี้จะเป็นแป้งโรตีแผ่นบาง ใหญ่ๆ หน่อย แต่กรอบ กรุ๊วบบบ จานนี้เราอยากได้นมข้นเยอะกว่านี้ นมราดมาน้อยไปหน่อย แผ่นนี้แอบอมน้ำมันมากไปหน่อย เลยเลี่ยนไปเลย

สำหรับเครื่องดื่ม ที่เพื่อนเราสั่งจะเป็นชาอ้อ เป็นน้ำชาสีน้ำตาลแดงๆ รสชาติไม่รู้เลยเพราะไม่ได้ลอง เพื่อนให้กินแค่ชาเฉย ซึ่งจะเป็นชาเฉยๆ จริงๆ

สำหรับใครที่ผ่านไปผ่านมา เราแนะนำเลยค่ะ พี่เจ้าของร้านน่ารักมาก บรรยากาศแบบบ้านๆ สบายๆ เป็นกันเอง วันที่เราไปจะมีคนแถวๆ นั้นมานั่งคุยกัน รู้สึกอบอุ่นไปอี๊ก